

**ΕΡΩΤΗΜΑΤΟΛΟΓΙΟ   
ΣΥΝΔΥΑΣΤΙΚΕΣ/ ΔΕΣΜΟΠΟΙΗΜΕΝΕΣ ΠΡΟΣΦΟΡΕΣ (bundles) (05)**

**Οδηγίες συμπλήρωσης**

Ιούλιος 2020

Περιεχόμενα

[Εισαγωγή 2](#_Toc45539730)

[Υπόχρεοι προς συμπλήρωση 2](#_Toc45539731)

[Περιεχόμενα 2](#_Toc45539732)

[Ορισμοί και διευκρινίσεις 2](#_Toc45539733)

[Οδηγίες συμπλήρωσης 6](#_Toc45539734)

[Γενικά 6](#_Toc45539735)

[Ανά ενότητα 7](#_Toc45539736)

[**Α.1. Συνδυαστικές/ δεσμοποιημένες προσφορές (bundles) (οικιακές και μη οικιακές)** 7](#_Toc45539737)

[**Α.2. Συνδέσεις σταθερής τηλεφωνίας (οικιακές και μη οικιακές)** 9](#_Toc45539738)

[**Α.3. Συνδρομές pay-TV (οικιακές και μη οικιακές)** 10](#_Toc45539739)

[**Α.4. Mobile SIM κάρτες (οικιακές και μη οικιακές)** 10](#_Toc45539740)

[**Α.5. Fixed-mobile bundles (οικιακά και μη οικιακά)** 10](#_Toc45539741)

# Εισαγωγή

1. Αναφέρεται στο ερωτηματολόγιο:

**05 Συνδυαστικές/ δεσμοποιημένες προσφορές (bundles)**

Απαρτίζεται από ένα φύλλο excel και αποσκοπεί στην συλλογή πληροφοριών κυρίως αναφορικά με τις οικιακές και μη-οικιακές ‘Συνδυαστικές/ δεσμοποιημένες προσφορές (bundled offers ή bundles)’.

# Υπόχρεοι προς συμπλήρωση

1. Οι πάροχοι οι οποίοι δραστηριοποιούνται:

(α) στην παροχή σταθερών λιανικών υπηρεσιών τηλεφωνίας, ευρυζωνικής πρόσβασης ή/και συνδρομητικής τηλεόρασης

(β) στην παροχή λιανικών υπηρεσιών κινητών επικοινωνιών

# Περιεχόμενα

1. Το ερωτηματολόγιο αποσκοπεί στην συλλογή πληροφοριών που σχετίζονται με τα bundles.

# Ορισμοί και διευκρινίσεις

1. Για τους σκοπούς του ερωτηματολογίου, οι συνδυαστικές/δεσμοποιημένες προσφορές ορίζονται ως εξής:

**‘Συνδυαστικές/δεσμοποιημένες προσφορές (bundled offers ή bundles)’** είναι οι εμπορικές προσφορές που παρέχονται από έναν ή περισσοτέρους παρόχους και οι οποίες περιλαμβάνουν δύο ή περισσότερες από τις ακόλουθες υπηρεσίες: (1) “Σταθερή τηλεφωνία”, 2) “Σταθερή ευρυζωνική πρόσβαση”, (3) “Συνδρομητική τηλεόραση”, (4) “Κινητή υπηρεσία (τηλεφωνία ή/και ευρυζωνική πρόσβαση)”. Οι ‘Συνδυαστικές/ δεσμοποιημένες προσφορές’ είναι είτε:

α) αμιγείς συνδυασμοί υπηρεσιών (pure bundles), δηλ συνδυασμοί υπηρεσιών οι οποίες δεν είναι διαθέσιμες ξεχωριστά,

β) συνδυασμοί δεσμευμένων (tied) και δεσμευουσών (tying) υπηρεσιών, δηλ. συνδυασμοί όπου η μία υπηρεσία (η δεσμεύουσα υπηρεσία) μπορεί να αγορασθεί μόνο σε συνδυασμό με άλλη υπηρεσία (την δεσμευμένη υπηρεσία). Η αγορά της πρώτης εξαρτάται από την αγορά της δεύτερης ενώ το αντίστροφο δεν ισχύει.

γ) μεικτοί συνδυασμοί υπηρεσιών (mixed bundles), που αφορούν υπηρεσίες που διατίθενται και σε συνδυασμό και ξεχωριστά και όπου ο(οι) πάροχος(-οι) παρέχει(-ουν) κάποιο κίνητρο για την συνδυαστική (από κοινού) αγορά αυτών των υπηρεσιών, χορηγώντας στον πελάτη/ες κάποιους “ευνοϊκούς όρους”, οι οποίοι όροι δίνονται με προϋπόθεση την συνδυαστική αγορά των υπηρεσιών και δεν μπορούν να ληφθούν στην περίπτωση που οι εν λόγω υπηρεσίες αγοράζονται ξεχωριστά/μεμονωμένα (δηλ. όχι συνδυαστικά). Οι “ ευνοϊκοί όροι” μπορεί να αφορούν εκπτώσεις (π.χ. μια ενιαία έκπτωση σε ένα σύνολο υπηρεσιών, μία έκπτωση σε μια συγκεκριμένη υπηρεσία υπό την προϋπόθεση αγοράς μίας άλλης υπηρεσίας, κ.λπ.) ή/και μη χρηματικές παροχές (π.χ. την παροχή επιπλέον ενσωματωμένου όγκου δεδομένων, επιπλέον περιεχομένου, κ.λπ.). Τα δώρα και οι εκπτώσεις ή προσφορές που δίνονται υπό την προϋπόθεση της συνδυαστικής αγοράς των υπηρεσιών και δεν δίνονται όταν οι υπηρεσίες αγοράζονται ξεχωριστά/μεμονωμένα πρέπει να θεωρηθούν “ευνοϊκοί όροι”.

δ) συνδυασμοί των ανωτέρω, εφόσον αφορούν στην ίδια σταθερή ή κινητή σύνδεση[[1]](#footnote-1).

|  |  |
| --- | --- |
| **Διευκρινίσεις επί του ανωτέρω ορισμού** | |
| **“Σταθερή τηλεφωνία[[2]](#footnote-2)”:** | * Η “Σταθερή τηλεφωνία” περιλαμβάνει οπωσδήποτε την παροχή πρόσβασης (σε σταθερή θέση) σε σταθερό δημόσιο δίκτυο ηλεκτρονικών επικοινωνιών. * Ενσωματωμένο χρόνο ομιλίας μπορεί να περιλαμβάνει μπορεί και όχι. * Περιλαμβάνει και την τηλεφωνία των εναλλακτικών παρόχων που δίνεται μέσω Χονδρικής Εκμίσθωσης Γραμμής (ΧΕΓ). Διευκρινίζεται ότι οι εν λόγω γραμμές πρέπει να αναφέρονται από τους εναλλακτικούς παρόχους. * Δεν περιλαμβάνει την υπηρεσία Homezone-Officezone. |
| **“ Σταθερή Ευρυζωνική πρόσβαση[[3]](#footnote-3)”** | * Περιλαμβάνει και την σταθερή ευρυζωνική πρόσβαση των εναλλακτικών παρόχων που δίνεται μέσω γραμμών ARYS / V A.ΡΥ.Σ / VPU / VPU Light / VLU και μεριζόμενου βρόχου. * Εκτός από την ευρυζωνική πρόσβαση σε σταθερή θέση που παρέχεται μέσω χαλκού, περιλαμβάνει και αυτήν που παρέχεται μέσω οπτικής ίνας, ΣΑΠ, δορυφόρου, κ.λπ. |
| **“Συνδρομητική τηλεόραση”:** | * **Αφορά όλους τους τρόπους παροχής συνδρομητικού οπτικοακουστικού περιεχομένου** **εξαιρουμένου μόνο του Mobile TV το οποίο ορίζεται ως εξής: η παροχή συνδρομητικού οπτικοακουστικού περιεχομένου αποκλειστικά και μόνο από κινητή ευρυζωνική σύνδεση (mobile broadband) του ιδίου παρόχου(ομίλου).**   Στην κατηγορία mobile TV δεν συγκαταλέγονται οι συνδρομές σε OTT εφαρμογές που δίνουν την δυνατότητα θέασης του περιεχομένου με οποιαδήποτε ευρυζωνική σύνδεση ίδιου ή άλλου παρόχου(ομίλου) [π.χ. αυτές που επιτρέπουν την θέαση μέσω κινητής ευρυζωνικής σύνδεσης ίδιου ή άλλου παρόχου(ομίλου) ή/και μέσω άλλων ευρυζωνικών συνδέσεων (π.χ. wi-fi) του ιδίου ή διαφορετικού παρόχου(ομίλου)]   * **Σε όλο το ερωτηματολόγιο και σε όλο το παρόν κείμενο, όπου χρησιμοποιούνται οι εκφράσεις “Συνδρομητική τηλεόραση”, “pay-TV”, “τηλεόραση”, “συνδρομές pay-TV”, “συνδρομές τηλεόρασης” κ.λπ., εννοείται συνδρομητική τηλεόραση εξαιρουμένου του mobile TV**. * Οι συνδρομές τηλεόρασης πρέπει να προσμετρηθούν όπως αναφέρεται στο ερωτηματολόγιο «10 Συνδρομητική τηλεόραση» (δηλ. εξαιρούνται συνδρομές, λογαριασμοί, ενεργοποιήσεις κ.λπ. που παρέχονται, δωρεάν ή επί πληρωμή, ως **συμπληρωματικές υπηρεσίες στις βασικές συνδρομές τηλεόρασης**, πχ ενεργοποιήσεις υπηρεσιών 'on the go', κ.λπ.). |
| **“Κινητή υπηρεσία (τηλεφωνία ή/και ευρυζωνική πρόσβαση)”**  ή πιο απλά  **“Κινητή υπηρεσία”:** | * Ο όρος “Κινητή υπηρεσία” αφορά στην κινητή τηλεφωνία ή/και στην κινητή ευρυζωνική πρόσβαση, και χωρίς να γίνεται καμία διάκριση μεταξύ computer-based και handset-based πρόσβασης στο διαδίκτυο. * Με τον όρο “Κινητή υπηρεσία” μόνο οι προαναφερθείσες δύο υπηρεσίες κινητών επικοινωνιών λαμβάνονται υπόψη (κινητή τηλεφωνία και κινητή ευρυζωνική πρόσβαση), αλλά εκλαμβάνονται/αντιμετωπίζονται για τους σκοπούς του παρόντος ερωτηματολογίου μαζί, ως μία υπηρεσία (είτε παρέχεται μόνο η κινητή τηλεφωνία, είτε μόνο η κινητή ευρυζωνική πρόσβαση είτε και οι δύο υπηρεσίες). **Το SMS και το Mobile TV (όπως αυτό ορίζεται ανωτέρω) δεν θεωρούνται standalone services for bundle purposes.** * Ο όρος “Κινητή υπηρεσία” μπορεί να αφορά σε συμβόλαιο ή/και καρτοκινητή * Ο όρος “Κινητή υπηρεσία” μπορεί να αφορά σε μία ή περισσότερες συνδέσεις συμβολαίου ή καρτοκινητής καθώς και σε οποιονδήποτε συνδυασμό αυτών. Π.χ. μπορεί να αφορά σε μόνο μία σύνδεση συμβολαίου, σε μόνο μία σύνδεση καρτοκινητής, σε 2 συνδέσεις συμβολαίου, σε 2 συνδέσεις συμβολαίου και 3 συνδέσεις καρτοκινητής, κ.λπ. * Οι συνδέσεις συμβολαίου πρέπει να προσμετρηθούν όλες, ανεξάρτητα π.χ. αν στις συνδέσεις συμβολαίου τηλεφωνίας και διαδικτύου, το διαδίκτυο χρησιμοποιήθηκε ή όχι τους τελευταίους 3 μήνες. * Για τις προπληρωμένες συνδέσεις πρέπει να προσμετρηθούν μόνο οι ενεργές (χρήση τους τελευταίους 3 μήνες). * Σε όλο το ερωτηματολόγιο και σε όλο το παρόν κείμενο, όπου αναφορικά με κινητές υπηρεσίες χρησιμοποιείται η λέξη “συμβόλαιο”, εννοείται “συμβόλαιο ή/και καρτοσυμβόλαιο”. |

1. **Λοιποί ορισμοί και διευκρινίσεις**
2. Οι “**ευνοϊκοί όροι**” της περίπτωσης γ) του ορισμού αφορούν στην ύπαρξη οποιουδήποτε, άμεσου ή έμμεσου, οικονομικού οφέλους για τον/τους συνδρομητή/ές. Παράδειγμα “άμεσου” οικονομικού οφέλους είναι η παροχή έκπτωσης, ενώ “έμμεσου” οικονομικού οφέλους η παροχή επιπλέον ενσωματωμένου χρόνου ομιλίας, όγκου δεδομένων, κ.λπ.
3. Ο όρος ‘**αγορά**’ υπηρεσίας/ων στον ορισμό, αφορά γενικά στην ‘κατοχή’ της υπηρεσίας/ών, δηλ. στην αγορά, διατήρηση κ.λπ. της υπηρεσίας/ών.
4. **Η μεμονωμένη προσφορά που παρέχεται σε κάποιο πρόγραμμα ή υπηρεσία, δεν καθιστά το πρόγραμμα ή υπηρεσία bundle με τυχόν άλλο πρόγραμμα ή υπηρεσία που αγοράζεται από τον ίδιο πάροχο, ανεξάρτητα από το πρώτο. Για να είναι bundle πρέπει να ικανοποιείται ο ορισμός του bundle.**

Παράδειγμα: Έστω πελάτης που λαμβάνει από τον ίδιο πάροχο/όμιλο συνδρομητική τηλεόραση και ένα κλασικό DP, και τόσο η τηλεόραση όσο και το DP διατίθενται και σε συνδυασμό και ξεχωριστά. Στην περίπτωση που λαμβάνονται ευνοϊκοί όροι στην συνδρομητική τηλεόραση (π.χ. μία προσφορά, έκπτωση, επιπλέον παροχές) αλλά προϋπόθεση για την λήψη των ευνοϊκών όρων δεν είναι η αγορά (διατήρηση, ανανέωση, κ.λπ.) του DP, ο εν λόγω συνδυασμός δεν αποτελεί mixed bundle.

1. Η παροχή προπληρωμένης κάρτας/ών ως ‘δώρο’ σε ένα bundle δεν μπορεί να τροποποιήσει τον τύπο (1, 2, 3, 4-play) του bundle. Π.χ. η παροχή μία κάρτας ως δώρο σε ένα 2-play σταθερής τηλεφωνίας και ευρυζωνικής πρόσβασης, δεν καθιστά το 2-play 3-play. Δηλ. ο πάροχος πρέπει να καταχωρεί τον εν λόγω συνδυασμό ως 2-play.
2. Διευκρινίζεται ότι ένα bundle:

* μπορεί να παρέχεται από περισσότερους από έναν παρόχους, π.χ. από παρόχους του ίδιου ομίλου σε συνεργασία
* μπορεί να μην αφορά σε μία συνδρομή (δηλ. σε ένα ενιαίο συμβόλαιο) αλλά σε μία ή περισσότερες συνδρομές (πχ μία συνδρομή σταθερής και μία συνδρομή κινητής) που μπορεί να έχουν διαφορετική διάρκεια, όπως και διαφορετικές ημερομηνίες έναρξης και λήξης.
* μπορεί να μην παρέχεται με μία ενιαία τιμή ή/και ως ένα ενιαίο προϊόν ή/και με ενιαίο τιμολόγιο
* μπορεί να αφορά σε συνδέσεις του ίδιου ή/και διαφορετικών πελατών (οπότε και διαφορετικών ΑΦΜ) που μπορεί να παρέχονται και σε διαφορετικές τοποθεσίες,
* μπορεί να αφορά σε μία ή περισσότερες συνδέσεις κινητής (συμβολαίου ή καρτοκινητής),
* μπορεί να αφορά σε περισσότερες από μία συνδρομές τηλεόρασης π.χ. στην περίπτωση που δύο συνδρομές pay-TV και μία σύνδεση σταθερής πωλούνται με ευνοϊκούς όρους ικανοποιώντας τον ορισμό του bundle (βλ. και Οδηγίες Συμπλήρωσης παρακάτω).
* μπορεί να αφορά σε περισσότερες από μία συνδέσεις σταθερής, δεδομένου ότι στην αγορά υφίστανται bundles (και πιο συγκεκριμένα, fixed-mobile εμπορικά σχήματα) **που επιτρέπουν την συμμετοχή σε αυτά περισσοτέρων από μίας σταθερών συνδέσεων** (για περισσότερες πληροφορίες βλ. Οδηγίες Συμπλήρωσης παρακάτω).

1. **Καμία σταθερή σύνδεση του παρόχου δεν μπορεί να προσμετράται σε περισσότερα από ένα bundle.**

Έτσι, στην περίπτωση ταυτόχρονης κατοχής από έναν πελάτη δύο bundles που αφορούν στην ίδια σταθερή σύνδεση, ο συνδυασμός που θα καταχωρείται πρέπει να περιλαμβάνει τις υπηρεσίες και των δύο bundles.

|  |
| --- |
| **Παράδειγμα 1**  Όταν στην ίδια σταθερή σύνδεση παρέχονται **ταυτόχρονα**   1. «’Σταθερή Τηλεφωνία’ και ‘Συνδρομητική Τηλεόραση’», ως mixed bundle π.χ. με έκπτωση στην ‘Συνδρομητική Τηλεόραση’ **και** 2. «’Σταθερή Τηλεφωνία’ και ‘Κινητή υπηρεσία’», ως mixed bundle π.χ. με έκπτωση στην ‘Κινητή υπηρεσία’   Ο εν λόγω συνδυασμός πρέπει να συμπεριληφθεί στην κατηγορία «’Σταθερή Τηλεφωνία’ και ‘Συνδρομητική Τηλεόραση’ και ‘Κινητή υπηρεσία’», δηλ. πρέπει να καταχωρηθεί ως το συγκεκριμένο 3-play και όχι ως το ένα ή τα δύο συγκεκριμένα 2-play. |
| **Παράδειγμα 2**  Όταν στην ίδια σταθερή σύνδεση παρέχονται **ταυτόχρονα**   1. ο συνδυασμός «’Σταθερή Τηλεφωνία’ και ‘Σταθερή Ευρυζωνική Πρόσβαση’ και ‘Συνδρομητική Τηλεόραση’», ως bundle (π.χ. με έκπτωση στην ‘Συνδρομητική Τηλεόραση’), **και** 2. ο συνδυασμός «’Σταθερή Τηλεφωνία’ και ‘Σταθερή Ευρυζωνική Πρόσβαση’ και ‘Κινητή υπηρεσία’», ως bundle π.χ. με έκπτωση στην ‘Κινητή υπηρεσία’   ο εν λόγω συνδυασμός πρέπει να προσμετρηθεί ως 4-play. |

1. **Ομοίως, καμία συνδρομή τηλεόρασης του παρόχου δεν μπορεί να προσμετράται σε περισσότερα από ένα bundle.**
2. **Ομοίως, καμία κινητή σύνδεση του παρόχου δεν μπορεί να προσμετράται σε περισσότερα από ένα bundle**

|  |
| --- |
| **Παράδειγμα 1**  Όταν στην ίδια κινητή σύνδεση παρέχονται **ταυτόχρονα**   1. Ο συνδυασμός «’Κινητή υπηρεσία΄ και ΄Σταθερή Τηλεφωνία’» ως bundle, **και** 2. Ο συνδυασμός «’Κινητή υπηρεσία’ και ‘Συνδρομητική Τηλεόραση’», ως bundle   Ο εν λόγω συνδυασμός πρέπει να συμπεριληφθεί στην κατηγορία «’Σταθερή Τηλεφωνία’ και ‘Συνδρομητική Τηλεόραση’ και ‘Κινητή υπηρεσία’», δηλ. πρέπει να καταχωρηθεί ως το συγκεκριμένο 3-play και όχι ως το ένα ή τα δύο συγκεκριμένα 2-play. |
| **Παράδειγμα 2**  Όταν στην ίδια κινητή σύνδεση παρέχονται **ταυτόχρονα**   1. ο συνδυασμός «’Σταθερή Τηλεφωνία’ και ‘Σταθερή Ευρυζωνική Πρόσβαση’ και ‘Κινητή υπηρεσία’», ως bundle, **και** 2. ο συνδυασμός «’Κινητή υπηρεσία’ και ‘Συνδρομητική Τηλεόραση’», ως bundle   ο εν λόγω συνδυασμός πρέπει να προσμετρηθεί ως 4-play. |

1. Τα **σταθεροκινητά ή fixed-mobile bundles** ορίζονται ως εξής: τα bundles που περιλαμβάνουν (α) "Σταθερή Τηλεφωνία" ή/και "Σταθερή ευρυζ πρόσβαση" και (β) "Κινητή Υπηρεσία", ανεξάρτητα αν περιλαμβάνουν και "Συνδρομητική τηλεόραση".
2. Τα **bundled σχήματα** ορίζονται ως εξής: συνδυασμοί (τύπου ONE, Family, κ.λπ.) που

* παρέχονται από έναν ή περισσότερους παρόχους (π.χ. από παρόχους του ίδιου ομίλου σε συνεργασία)
* περιλαμβάνουν δύο ή περισσότερες από τις υπηρεσίες: “Σταθερή τηλεφωνία”, “Σταθερή ευρυζωνική πρόσβαση”, “Συνδρομητική τηλεόραση”, “Κινητή υπηρεσία”,
* παρέχονται με οικονομικό όφελος για τον συνδρομητή/ές
* περιλαμβάνουν μία ή περισσότερες συνδέσεις σταθερής, κινητής και συνδρομές τηλεόρασης**,** προγράμματα ίδιου ή διαφορετικού τύπου, κ.λπ.

1. Η **αδεσμοποίητη σύνδεση σταθερής τηλεφωνίας** ορίζεται ως εξής: η σύνδεση σταθερής τηλεφωνίας που δεν συμμετέχει (δεν περιλαμβάνεται) σε bundles ή bundled σχήματα
2. Η **αδεσμοποίητη συνδρομή συνδρομητικής τηλεόρασης** ορίζεται ως εξής: η συνδρομή pay-TV που δεν συμμετέχει (δεν περιλαμβάνεται) σε bundles ή bundled σχήματα.

# Οδηγίες συμπλήρωσης

## Γενικά

1. Στις περιπτώσεις Συνδυαστικών/δεσμοποιημένων προσφορών που αφορούν δύο παρόχους, το ερωτηματολόγιο πρέπει να απαντηθεί και από τις δύο εταιρείες για τις υπηρεσίες που παρέχει αποκλειστικά η κάθε εταιρεία, και μόνο από την μία όσον αφορά στις Συνδυαστικές/δεσμοποιημένες προσφορές που παρέχονται σε συνεργασία. Αν το ερωτηματολόγιο συμπληρώνεται για πρώτη φορά, η ΕΕΤΤ πρέπει να ενημερωθεί σχετικά.
2. Όλες οι ζητούμενες πληροφορίες αφορούν σε λιανικά bundles, συνδέσεις σταθερής και κινητής, και συνδρομές τηλεόρασης (οικιακές και μη οικιακές) του παρόχου/ων που ήταν σε ισχύ/ενεργοποιημένες **στο τέλος (την τελευταία μέρα) της περιόδου αναφοράς**.
3. Η ενότητα Α.1 αποσκοπεί στην καταγραφή **όλων των bundles, συμπεριλαμβανομένων και αυτών που ανήκουν** **σε bundled σχήματα.**

Η ενότητα Α.2 αποσκοπεί στην καταγραφή όλων των συνδέσεων σταθερής τηλεφωνίας του παρόχου διαχωρισμένες μεταξύ (α) όλων αυτών που συμμετέχουν στα bundles και στα bundled σχήματα και (β) των υπόλοιπων (δηλ. των αδεσμοποίητων συνδέσεων σταθερής τηλεφωνίας).

Η ενότητα Α.3 αποσκοπεί στην καταγραφή όλων των συνδρομών τηλεόρασης (εξαιρουμένου πάντα του mobile-TV), διαχωρισμένες μεταξύ (α) όλων αυτών που συμμετέχουν στα bundles και στα bundled σχήματα και (β) των υπόλοιπων (δηλ. των αδεσμοποίητων συνδρομών τηλεόρασης).

Η ενότητα A.4 έχει στόχο την καταγραφή όλων των SIM καρτών που συμμετέχουν στα bundles και στα bundled σχήματα.

Τέλος, η ενότητα Α.5 αποσκοπεί στην αποτύπωση των fixed-mobile bundles που από την πλευρά της κινητής αφορούν μόνο σε καρτοκινητό (ένα ή περισσότερα).

## 

## Ανά ενότητα

**Α.1. Συνδυαστικές/ δεσμοποιημένες προσφορές (bundles) (οικιακές και μη οικιακές)**

1. Ζητούνται όλα τα bundles της εταιρείας/ών συμπεριλαμβανομένων και αυτών που ανήκουν σε bundled σχήματα.
2. Η κατηγοριοποίηση των bundles της εταιρείας/ων στην ενότητα Α.1 πρέπει να γίνει λαμβάνοντας υπόψη όλες τις υπηρεσίες που προσφέρονται συνιστώντας bundle. Παραδείγματος χάρη, από την απάντηση της εταιρείας στην ερώτηση Α.1.2 πρέπει να εξαιρεθούν (εφόσον υφίστανται) οι συνδυασμοί για "Σταθερή Τηλεφωνία" και "Σταθερή Ευρυζωνική Πρόσβαση" οι οποίες σε συνδυασμό με “Κινητή υπηρεσία” συνιστούν Συνδυαστική/δεσμοποιημένη προσφορά. Αυτές πρέπει να αναφερθούν στην ερώτηση Α.1.10. Ομοίως, από την Α.1.2 πρέπει να εξαιρεθούν (εφόσον υφίστανται) οι συνδυασμοί για "Σταθερή Τηλεφωνία" και "Σταθερή Ευρυζωνική Πρόσβαση" που εμπίπτουν στην ερώτηση Α.1.9 όπως και αυτές που εμπίπτουν στην Α.1.14, κ.λπ.
3. Όσον αφορά στα πιο απλά bundles χωρίς κινητές υπηρεσίες, πχ στο κλασικό 2-play σταθερής τηλεφωνίας και ευρυζ πρόσβασης, στο 2-play σταθερής τηλεφωνίας και συνδρομητικής τηλεόρασης, στο 3-play σταθερής τηλεφωνίας, ευρυζ πρόσβασης και συνδρομητικής τηλεόρασης, η καταχώρηση πρέπει να γίνει ως εξής:

-το bundle καταχωρείται καταλλήλως στην Α.1,

-η σύνδεση σταθερής τηλεφωνίας στην Α.2.1, και

-η συνδρομή τηλεόρασης (εφόσον υφίσταται) στην Α.3.1.

1. Όσον αφορά στα fixed-mobile bundles ή σχήματα που περιλαμβάνουν μία σύνδεση σταθερής και μία ή περισσότερες συνδέσεις κινητής, η καταχώρηση πρέπει να γίνει ως εξής:

-το bundle καταχωρείται καταλλήλως στην Α.1,

-η σύνδεση σταθερής τηλεφωνίας καταχωρείται στην Α.2.1 και στην Α.2.1.α

-όλες οι SIM καταχωρούνται στις Α.4.1.-Α.4.3 και στις Α.4.1.α-Α.4.3.α.

Αν επιπλέον το bundle περιλαμβάνει και συνδρομή τηλεόρασης, καταχωρείται:

-το κατάλληλο bundle στην Α.1,

-η σύνδεση σταθερής τηλεφωνίας στην Α.2.1 και στην Α.2.1.α

-όλες οι SIM στις Α.4.1.-Α.4.3 και στις Α.4.1.α-Α.4.3.α

-η συνδρομή τηλεόρασης στην Α.3.1.

1. Όσον αφορά στα fixed-mobile σχήματα που περιλαμβάνουν περισσότερες από μία συνδέσεις σταθερής:
2. Ο πάροχος πρέπει να αποδομεί το σχήμα προκειμένου να ξεχωρίσει τα τυχόν επιμέρους bundles/συνδυασμούς υπηρεσιών
3. Τα bundles που θα προκύπτουν θα καταχωρούνται στην ενότητα των bundles (δηλ. στην Ενότητα Α.1).
4. Όλες οι συνδέσεις σταθερής τηλεφωνίας του σχήματος πρέπει να καταχωρούνται στην Α.2.1 και στην Α.2.1.α
5. Τέλος, όλες οι mobile SIM κάρτες που συμμετέχουν στο σχήμα πρέπει να καταχωρούνται στις Α.4.1-Α.4.3 και στις Α.4.1.α-Α.4.3.α.

**Παράδειγμα 1**

Έστω σταθεροκινητό σχήμα που περιλαμβάνει δύο κλασικά 2-play (σταθ. τηλεφωνία και σταθ. ευρυζ πρόσβαση) και 2 συνδέσεις κινητής. Έστω ότι η μία σύνδεση κινητής συνδυάζεται με το ένα 2-play και η άλλη σύνδεση κινητής με το άλλο 2-play, με όφελος και στις 2 περιπτώσεις. Ο πάροχος πρέπει να ξεχωρίσει και να καταχωρήσει δύο 3-play. Όσον αφορά στην καταχώρηση των συνδέσεων σταθερής τηλεφωνίας θα καταχωρηθούν τα εξής:

|  |  |  |
| --- | --- | --- |
| **Α.2** | **Συνδέσεις σταθερής τηλεφωνίας** (οικιακές και μη οικιακές) | Συνδέσεις |
| 2.1 | Συνδέσεις σταθερής τηλεφωνίας που συμμετέχουν στα bundles και στα bundled σχήματα | 2 |
| 2.1.α | -εκ των οποίων συνδέσεις σταθερής τηλεφωνίας που συμμετέχουν στα fixed-mobile bundles και στα fixed-mobile bundled σχήματα | 2 |

Τέλος, όλες οι SIM θα καταχωρηθούν στις Α.4.1-Α.4.3 και στις Α.4.1.α-Α.4.3.α.

**Παράδειγμα 2**

Έστω σταθεροκινητό σχήμα που περιλαμβάνει δύο κλασικά 2-Play (σταθ. τηλεφωνία και σταθ. ευρυζ πρόσβαση) και 2 συνδέσεις κινητής. Έστω ότι και οι δύο συνδέσεις κινητής συνδυάζονται με το ένα 2-Play. Στην περίπτωση αυτή, ο πάροχος πρέπει να ξεχωρίσει και να καταχωρήσει ένα 3-Play με κινητό και ένα κλασικό 2-Play. Όσον αφορά στην καταχώρηση των συνδέσεων σταθερής τηλεφωνίας θα καταχωρηθούν τα εξής:

|  |  |  |
| --- | --- | --- |
| **Α.2** | **Συνδέσεις σταθερής τηλεφωνίας** (οικιακές και μη οικιακές) | Συνδέσεις |
| 2.1 | Συνδέσεις σταθερής τηλεφωνίας που συμμετέχουν στα bundles και στα bundled σχήματα | 2 |
| 2.1.α | -εκ των οποίων συνδέσεις σταθερής τηλεφωνίας που συμμετέχουν στα fixed-mobile bundles και στα fixed-mobile bundled σχήματα | 2 |

Τέλος, όλες οι SIM κάρτες θα καταχωρηθούν στις Α.4.1-Α.4.3 και στις Α.4.1.α-Α.4.3.α.

**Παράδειγμα 3**

Έστω σταθεροκινητό σχήμα που περιλαμβάνει ένα κλασικό 2-play (σταθ. τηλεφωνία και σταθ. ευρυζ πρόσβαση), μία σύνδεση σταθερής τηλεφωνίας και 2 συνδέσεις κινητής. Έστω ότι και οι δύο συνδέσεις κινητής συνδυάζονται με το 2-play (πχ λαμβάνουν όφελος χάρη στο 2-play). Στην περίπτωση αυτή, ο πάροχος πρέπει να ξεχωρίσει και να καταχωρήσει ένα 3-play. Επιπλέον, θα υφίσταται και μία σύνδεση σταθερής τηλεφωνίας, η οποία καθώς περιέχεται στο σταθεροκινητό σχήμα πρέπει και αυτή (όπως και η σταθερή σύνδεση του 3-play) να προσμετρηθεί στην Α.2.1 και στην Α.2.1.α. Οπότε, όσον αφορά στην καταχώρηση των συνδέσεων σταθερής τηλεφωνίας θα καταχωρηθούν τα εξής:

|  |  |  |
| --- | --- | --- |
| **Α.2** | **Συνδέσεις σταθερής τηλεφωνίας** (οικιακές και μη οικιακές) | Συνδέσεις |
| 2.1 | Συνδέσεις σταθερής τηλεφωνίας που συμμετέχουν στα bundles και στα bundled σχήματα | (1+1=) 2 |
| 2.1.α | -εκ των οποίων συνδέσεις σταθερής τηλεφωνίας που συμμετέχουν στα fixed-mobile bundles και στα fixed-mobile bundled σχήματα | (1+1=) 2 |

Oι SIM κάρτες θα καταχωρηθούν στις Α.4.1-Α.4.3 και στις Α.4.1.α-Α.4.3.α.

1. Σε περίπτωση που συνδρομητής μπορεί να συνδυάσει ως bundle **δύο συνδρομές pay-TV με μία σύνδεση σταθερής**, πχ με ένα κλασικό 2-play (σταθ. τηλεφωνία και σταθ. ευρυζ πρόσβαση), o πάροχος πρέπει να καταχωρήσει ένα 3-play στην Α.1.9, μία σύνδεση σταθερής τηλεφωνίας στην Α.2.1 και 2 συνδρομές pay-TV στην Α.3.1.
2. Σε περίπτωση που συνδρομητής μπορεί να συνδυάσει ως bundle **μία συνδρομή pay-TV με δύο συνδέσεις κινητής** , o πάροχος πρέπει να καταχωρήσει ένα 2-play στην Α.1.7, μία συνδρομή pay-TV στην Α.3.1 και τις συνδέσεις κινητής στις Α.4.1-Α.4.3.
3. Σε περίπτωση που ο πελάτης έχει **2 σταθερά** (όπου π.χ. στο ένα παρέχεται ένα κλασικό DP ενώ στο άλλο ένα πρόγραμμα σταθερής τηλεφωνίας) **και 2 TV SAT με έκπτωση**, χωρίς κινητή σύνδεση με ευνοϊκούς όρους. Έστω επίσης ότι η ύπαρξη μίας τουλάχιστον σύνδεσης σταθερής είναι ικανός κανόνας για την παροχή της έκπτωσης και στα δύο TV.

Όσον αφορά στην καταχώρηση:

* Aν η μία σταθερή σύνδεση (αυτή με το DP) είναι αυτή που συνδέεται με τις δύο συνδρομές τηλεόρασης για την παροχή της έκπτωσης αποτελώντας bundle και η άλλη σταθερή σύνδεση (αυτή που αφορά μόνο σε σταθερή τηλεφωνία) δεν συμμετέχει σε κάποιο bundle ή σχήμα/συνδυασμό με την πρώτη σταθερή σύνδεση ή/και τις συνδρομές τηλεόρασης, τότε πρέπει να καταχωρηθεί:

-1 3-play στην Α.1.9

-1 γραμμή σταθερής τηλεφωνίας στην Α.2.1,

-1 γραμμή σταθερής τηλεφωνίας στην Α.2.2,

-2 συνδρομές τηλεόρασης στην Α.3.1.

* Αν οι δύο σταθερές συνδέσεις και τα 2 TV SAT συμμετέχουν σε ένα bundle ή σε ένα bundled σχήμα, ο τρόπος προσμέτρησης πρέπει να γίνει κατά ανάλογο τρόπο με αυτόν που αναφέρθηκε ανωτέρω για τα fixed-mobile σχήματα. Δηλαδή ο πάροχος πρέπει να αποδομήσει τον συνδυασμό για να εντοπίσει τα επιμέρους bundles. Κατόπιν, θα καταχωρηθούν όλα τα bundles, όλες οι συνδέσεις σταθερής και όλες οι συνδρομές τηλεόρασης.

Έτσι, στο συγκεκριμένο παράδειγμα, αν λόγου χάρη τα 2 TV SAT συνδέονται με το DP για την παροχή της έκπτωσης, πρέπει να καταχωρηθεί:

-1 3-play στην Α.1.9

-2 γραμμές σταθερής τηλεφωνίας στην Α.2.1,

-2 συνδρομές τηλεόρασης στην Α.3.1.

**Α.2. Συνδέσεις σταθερής τηλεφωνίας (οικιακές και μη οικιακές)**

1. Στην Α.2.1 ζητούνται όλες οι συνδέσεις σταθερής τηλεφωνίας που συμμετέχουν στα bundles και στα bundled σχήματα.
2. Οι ανωτέρω συνδέσεις πρέπει να συμπεριληφθούν και στην Α.2.1.α, αν και εφόσον πρόκειται για fixed-mobile bundles και σχήματα. Δηλ. η Α.2.1.α είναι υποσύνολο της Α.2.1.
3. Στην Α.2.2 ζητούνται οι αδεσμοποίητες συνδέσεις σταθερής τηλεφωνίας της εταιρείας. Δηλ. συνδέσεις που δεν συμμετέχουν σε bundles ή bundled σχήματα.
4. Η Α.2.3 υπολογίζεται αυτόματα. Σημειώνεται ότι η απάντηση θα διασταυρώνεται με τις συνδέσεις σταθερής τηλεφωνίας που θα καταχωρούνται στο 1ο φύλλο του ερωτηματολογίου «03 Σταθερές Επικοινωνίες».

**Α.3. Συνδρομές pay-TV (οικιακές και μη οικιακές)**

1. Στην Α.3.1 ζητούνται όλες οι συνδρομές τηλεόρασης που συμμετέχουν στα bundles και σε τυχόν bundled σχήματα.
2. Στην A.3.2. ζητούνται οι αδεσμοποίητες συνδρομές pay-TV. Δηλ. συνδρομές που δεν συμμετέχουν σε bundles ή bundled σχήματα.
3. Η Α.3.3. υπολογίζεται αυτόματα. Σημειώνεται ότι η απάντηση θα διασταυρώνεται με τις συνδρομές τηλεόρασης (όλες εκτός του Mobile TV) που θα καταχωρούνται στο ερωτηματολόγιο «10 Συνδρομητική τηλεόραση».

**Παράδειγμα 1**

Έστω πελάτης που αγοράζει ένα κλασικό DP και μία συνδρομή TV αδεσμοποίητη. Οι καταχωρήσεις που πρέπει να γίνουν στο ερωτηματολόγιο για τα ανωτέρω είναι οι εξής:

-1 2-play στην A.1.2

-1 σύνδεση σταθερής στην Α.2.1

-1 συνδρομή TV στην A.3.2

**Παράδειγμα 2**

Έστω πελάτης που αγοράζει (a) ένα κλασικό DP και μία σύνδεση κινητής ως bundle και (b) μία συνδρομή TV ως bundle με το DP. Τότε πρέπει να καταχωρηθεί:

-1 4-play στην A.1.14

-1 σύνδεση σταθερής τηλεφωνίας στην Α.2.1 και στην Α.2.1.α

-1 συνδρομή TV στην A.3.1

-οι SIM που συμμετέχουν στο bundle στις Α.4.1-Α.4.3 και στις Α.4.1.α-Α.4.3.α.

**Α.4. Mobile SIM κάρτες (οικιακές και μη οικιακές)**

1. Στις Α.4.1-Α.4.3 ζητείται ο αριθμός των mobile SIM καρτών που περιλαμβάνονται στα bundles και στα bundled σχήματα, διαχωρισμένες μεταξύ (α) SIM συμβολαίου και (β) SIM καρτοκινητής.
2. Το ίδιο με ανωτέρω ζητείται στις Α.4.1.α-A.4.3.α. για τα fixed-mobile bundles. Σημειώνεται ότι:

* Οι Α.4.1.α-A.4.3.α. είναι υποσύνολα των Α.4.1-A.4.3 αντίστοιχα
* Στην περίπτωση που η απάντηση του παρόχου στην Α.1.7 είναι μηδενική, οι απαντήσεις στις Α.4.1.α-A.4.3.α θα συμπίπτουν με τις απαντήσεις στις Α.4.1-A.4.3. αντίστοιχα.

1. Στην περίπτωση που σε ένα bundle ή bundled σχήμα συμμετέχουν περισσότερες από 1 SIM κάρτες, πρέπει να προσμετρηθούν όλες. Παραδείγματος χάρη, στην περίπτωση που 3 SIM κάρτες συνδυάζονται με μία σταθερή σύνδεση για “Σταθερή τηλεφωνία” και “Σταθερή Ευρυζωνική Πρόσβαση” συνιστώντας bundle, πρέπει να προσμετρηθούν 3 SIM.
2. Όσον αφορά στις SIM καρτοκινητής:

(α) δεν πρέπει να προσμετρούνται όσες δίνονται ως ‘δώρο’ σε bundles,

(b) πρέπει να προσμετρούνται μόνο οι ενεργές (χρήση τους τελευταίους 3 μήνες).

**Α.5. Fixed-mobile bundles (οικιακά και μη οικιακά)**

1. Η Α.5.1 υπολογίζεται αυτόματα και παρουσιάζει τα fixed-mobile bundles.
2. Στην Α.5.1.α (που είναι υποσύνολο της Α.5.1) ζητείται να καταχωρηθούν τα fixed-mobile bundles που από την πλευρά της κινητής περιλαμβάνουν μόνο SIM καρτοκινητής (εφόσον η εταιρεία/ες παρέχει/ουν τέτοια bundles). Δηλ. ζητούνται τα fixed-mobile bundles, που δεν περιλαμβάνουν καμία SIM συμβολαίου.

1. *Παραδείγματος χάρη, η ταυτόχρονη αγορά 2 mixed bundles που αφορούν στην ίδια σταθερή τηλεφωνική σύνδεση.* [↑](#footnote-ref-1)
2. *Διευκρινίζεται ότι στο πλαίσιο του παρόντος ερωτηματολογίου, με τον όρο ‘Σταθερή τηλεφωνία’ αναφερόμαστε στην ‘Τηλεφωνία που παρέχεται σε σταθερή θέση’.* [↑](#footnote-ref-2)
3. *Διευκρινίζεται ότι με τον όρο ‘Σταθερή Ευρυζωνική πρόσβαση’ αναφερόμαστε στην ευρυζωνική πρόσβαση που παρέχεται σε σταθερή θέση’.* [↑](#footnote-ref-3)